钦定古今图书集成/方舆汇编/职方典/第1196卷 > 荆州府古迹考二 府县志合载
## 钦定古今图书集成/方舆汇编/职方典/第1196卷 > 荆州府古迹考二 府县志合载

公安县

孱陵城　前汉置县于此，南朝因之，隋始易名公安。宋末徙县于油口，遗址犹存。魏奇有《过孱陵》诗：“秋风禾黍连阡陌，夜雨桑麻满故城。旧日甘棠今在否，月明犹听颂歌声。” 盖为庾子真作也。

夫人城　与旧孱陵城接，相传孙夫人居此。然孙吴时，王夫人亦曾居公安，未知夫人谁也。吕蒙城　，世传以为孱陵旧址，或云即今旧城也。按：子明在公安封孱陵侯，即卒，不应有城。少陵，古本作“吕蒙营” ，在县治北。

古城　在旧邑南十五里大光村。

“鸡鸣城　” ，在郝邬北一里，沟垒俱整。

“先主营　” 在油江口，今板桥一带，壁垒参差，溪流宛转，疑即其故址也。

刘郎浦　在渡口。宋赵抃过公安，有《刘郎浦》诗，今石首亦有刘郎渡。

走马堤　相传左将军走马处。一在大光村，一在东西村。

灵溪　《隋·地理志》：公安有灵溪水。按《宋书武帝纪》：“何无忌、刘道规既至江陵，与桓振战于灵溪。鼍穴　在廖解村，吴孙亮时，有灵鼍鸣，即此穴。” 大贤里　，智者禅师生处。《荆州碑》载：“禅师初欲出家，母谓之曰：‘甘旨当谁具耶’？师遂指茅为穗。后人神之，因以名村，呼其里曰大贤里。”

圣母塔　，即智者禅师之母，在茅穗里。

上明　《晋书》“江陵县界北名上明，田土膏腴，可以资业。” 今松滋有上明城，疑即晋刺史桓冲治所，非此“上明” 也。

龙墙　在县东四里，临西河，亦旧城址也。上者曰上龙墙，下者曰下龙墙，中有城，亦曰鸡鸣城，遗址甚具。地乃永安乡，或即永乡侨县故垒。濯足池　在石马桥，相传洞宾濯足于此。又云：旧有碑，题曰“回道人濯足处。”

孟抚庄　在邑南门外，忠襄旧置庄也。

杜机园　，龚侍御仲庆园也。在石浦河东岸，有光碧堂、云在亭。又累石为山，高数丈，其巅可席，因山为洞，曰“潇湘。” 洞下为池，飞瀑注于檐端。有石生成花木，皆名品。少师申时行、侍郎刘凤皆有诗。后以江涨欲移家，斗堤遂尽搬毁。

白莲庄　邹司徒文盛庄也，距旧城三里，内有《何氏茔》。

少陵草堂　，相传在中堤口，有亭曰杜息亭，久废。子美有言：“数月憩息此县。” 考史公安在隋唐徙治孱陵草堂，不应在此。而子美诗有“江深风浪” 等语，则为油口无疑。岂水国迁徙不恒耶？姑阙之以俟参考。

斗湖书舍　，在中堤口。明祭酒王恂读书处。山馆　，当是古邮。杜少陵有《公安山馆》诗。“荷叶山房　” ，明太史袁宗道读书处，在长安村吕仙台　，距吕仙亭半里许，相传洞宾渡女子于此。今大光村有仙女堆，祷雨辄应。

吕仙亭　当斗湖胜处。相传吕仙曾游此，后人追而亭之。地底有杉椿，旱干时则往往见之。魏奇诗：“霜寒远树千年暗，月冷平湖一镜明。” 憩息亭　在蒿港渡，亦子美遗迹也。

空明亭　，何方伯珊水亭也，在城西北隅，周回皆水，公为亭于上，今废。

西庄草亭　在板桥，亦王恂别墅。其《自记》曰：“西庄，王氏之故庐也。”

小竹林　王孝廉承光旧馆，在斗堤之右，前临油江，数十亩皆竹。

观澜阁　在油河口象鼻嘴，即旧灵均祠也。前有亭，俯视回澜，最称胜地。今岸颓，遂不复存。《莱公竹　》，寇准贬雷州，卒，归葬西京，道出公安，邑人皆设祭哭于路，折竹植地，挂纸钱，逾月，枯竹尽生笋，众为立祠，岁时祀之。

石首县

董王台　：在县治北五十里。俗传董允与诸葛

武侯驻兵于此

望夫台　在楚望山上。先主入蜀，孙夫人于此望之，因名。至今石台尚存，高五十馀丈。

系马台　在县治南八十里。相传宋岳飞讨杨幺时于此台系马，因名。调弦亭　在县东六十里。相传伯牙鼓琴于此，因名。又云“孙权射处，下有弹子山。”

锦帻亭　在楚望山上。昔昭烈驻马于此。绣林亭　汉昭烈孙夫人于此结绣如林，因名。碓臼岭　在县治东六十里。东山之麓，有异僧驻锡于此。置石碓臼，容米八合，每晨得米饭僧。有行脚僧病其隘，因凿拓之，米遂不产。至今石臼尚存。

土城壕　：在县治西三十里。汉昭烈曾于此屯兵，基址尚存。

麒麟冢　在白洋铺。相传有麒麟产此，人以为怪，扑而埋之，冢自涌起如阜，因名。

照影桥　在县西楚望山下。相传孙夫人照影于此。

八仙洞　在县西八仙山下。有洞，今塞外有石棋枰，邑人李文熙为亭覆之，今亭犹存。

刘郎浦　在县大江北。汉昭烈驻兵于此，因名。插旗头　在县北五十里。相传吴王驻兵于此插旗，因名。

饮马池　在东山鹿角峰。范蠡泛舟五湖，尝居此养马，凿池饮之。

落马湾　在县东十五里。昔关公追曹操走华容，偶驻于此，因名。

万石湾　在楚望山下。万石峭立，水甚湍急。汲之煮茶，其味隽永，不减三峡。

“三峰叠秀　” ，古有《三公之谶》。

《藕池霁月　》，杨文定公故里。

黄山云雨　，有龙井、云井、《朽木、树兕》、牛岩诸景。石坛环秀　，有“水绕石坛，县出状元” 之谶。白洋、龙潭　，曾有白龙产麟之异。

黄莲：晚收　湖产莲花，其色甚黄，因名。

《古井晴岚　》有龙湫，其深莫测，每遇奇旱不涸。《鹿角霁雪　》，有《刘忠宣碑记》。

监利县

成都王国　。晋割南郡之华容、江陵、监利、丰都四县，置成都王。颍国夏水自县东北迳其故城南。

华容城　在府城东。汉置华容县，属南郡。今县治即其地也。

监利故城　在上坊东村，遗址存焉，今曰“旧县。” 走马冈　在县北南平王高季兴跃马处。伍员宅　在县西北。宅中有“倒插槐” ，员奔吴时所插。

萨德弥实宅　，在荆台之侧。谦斋有瑞竹，不根而成，盖插援之竹也。

濯缨台　在县北，屈原濯缨处。

荆台　，在县西三十里土洲之南。《孔子家语》“楚灵王游荆台，司马子綦谏之” ，即此地。

章华台　又名“三休” ，在县东，楚灵王筑。张文昌、胡曾、李群玉、韦庄皆有诗。

献珠台　在县东

璿台　，在县北五十二里。

申家台　在西北境上。或云“申无宇故宅” 也。申包胥旧台　，在北门外。

天井台　在县东六十里。

松滋县

乐乡城　有二：一在松滋县东七十里，即吴陆抗与羊祜对垒处；一在巴东县治东，后周置县。郧城　，楚昭王时郧公筑。

诸葛城　汉孔明筑

上明城　，晋荆州桓冲自襄阳退屯于此，因筑城焉。

上莱县　，在县北三里。

裹河洲　在县东南九十里。

程子山　明道先生讲学处松，人士遂广其宇，立庙于上以祀。

文公山　：考亭先生守潭时，过松滋，讲学于此，后遂因其旧址建祠，额曰“文公讲学处” ，至今呼为文公山。

岑侯庙　“光武命岑彭取蜀，经此驻师。死后，邑人立庙祀之，每祷辄应。后贼盘踞，乱兵拆像毁栋，狂风暴起，飞瓦拔木，击死甚众。”

《一柱观　》刘宋临川王义庆在镇，于罗公洲立观，甚大，而惟一柱撑之。

“飞仙观　” ，相传仙人所造。馀一角未完，后旋补旋圮。

鸡鸣寺　，相传仙人于平地一夜构造，鸡鸣而成。

苦竹寺　宋黄山谷于虾蟆碚遗笔于水，至松滋尹甸，止草庵中，见佛炉中插一笔，取视之，乃前所遗者，遂问老僧于何处得来？僧云：“于井中汲水得之。” 山谷颐然而笑，命植地中，著土复活，笋干森然，乃苦竹也。僧见奇异，遂募建一寺，以苦竹名。其竹猗猗遍绕佛殿隙地，但取植别处即死。缘是并知泉脉通蜀，其水之美，为第一泉云。山谷建寺后复经此，前后俱有题咏。

射垛崖　昭烈入蜀，舟行登陆于龙角洲，睹隔江悬崖，挽弓戏射，因名。

走马岭　昭烈入蜀，走马于此。

丹池　，吕祖炼丹于剑峰山，留有丹池，今尚存。学碑　，张南轩先生至松滋手题学宫碑记并书碑石至今犹存。

南极亭　在县东三十里，旧名“江亭。” 唐杜甫有诗。

枝江县

白水书院　在县西三里。元拔都抹温司建，今圮。

庾台　，在百里洲北岸六十里，世传庾亮讲经处。一名“讲经台。” 又江陵县有《庾信台》。

《丰台　》即“风台。”

元道爱堂　尹程德建，今县后厅乃其旧基也。《彝陵州》

陆抗城　，在州西五里赤溪，其地尚存。又《宜都记》云：今县治陆抗代逊都督时筑，故不言州邑，但曰陆抗城耳。

彝陵故城　，初在下牢溪。唐贞观中，徙治步阐垒。宋建炎中，徙治紫阳山，又徙石鼻山。绍兴中，复旧。端平中，在江南。元复江北。

临江城　在州南二十里。魏武帝所筑。梁置临江郡及县。后周置临州，随州郡俱废。

步骘城　　、步阐城　，二城俱在下牢溪前。陆法和城　，在峡口，梁命法和筑。

刘封城　，在三游洞顶。

安蜀古城　在峡口。陈宣帝征江陵，后周军于峡口，筑垒以备陈，名“安蜀。”

宜都城　，在州南境，吴陆逊所筑。晋置郡，唐置县，后废。

楚西塞　，即荆州虎牙山，公孙述作浮桥处。楚塞楼　在州治后。许自诚诗：“雄当蜀道三千里，嵬压荆门十二州。” 张权诗：“巴渝东畔楚塞楼，江转荆湖第二州。” 查籥诗：“浪痕自记岑彭垒，冈势元依陆抗城。” 寇莱公诗：“道路连巴蜀，风烟接楚丘。”

尔雅台　，在州治北，郭璞注《尔雅》处。后人因祀璞以下四人于洗墨池。

“明月台　” 与“《尔雅》台” 相对，亦璞遗迹。今二台合为一景。

“至喜堂　” 在州治东。宋刺史朱职方为欧阳公立作《记》刻石。

绛雪堂　在楚塞楼前。宋知州朱庆基会饮，红梨花甚开，命座客赋诗。欧阳修联云：“风轻绛雪樽前舞；日煖繁香雪下开。” 因名其堂曰“绛雪。” 四贤堂　在州治东，祀宋欧阳修、苏轼、苏辙、黄庭坚。

六一堂　在州治南。六一居士欧阳修建，有碑记。今移州学。

至喜亭　，在州南。宋守朱庆基建。欧阳修《记》：湖上亭　，在峡州。杜诗“秋日寄郑监有此亭。” 来丰亭　，在楚塞楼后。朱庆基在州，多惠政，时和年丰，建亭以彰其美。

墨池书屋　在城东隅。晋郭璞、宋苏轼洗笔墨处。

《孝子甘泉　》，汉姜诗遗迹。

《武侯遗笔　》书“忠孝廉节” 四字。

《月峡仙踪　》。上书“月峡张仙到此。”

黄金藏　州故有宝轴秘函，藏崖窦中。宋陈膺得遗书之一，乃古《易》传，与今文绝异。

督邮石　，《水经注》载，宜都、建平二郡，有倚石，如二人攘臂相对，传二郡督邮立界于此。宜都即今彝陵也。其二石尚在峡口，舟行见之。

长阳县

睦州城　在县治东。隋开皇中置，寻废。

廪君土舟　在府城西南境。《寰宇记》：“彝水自施州开蛮界流入西巴，蛮有巴、樊、谭、相、郑五姓，未有君长，各乘土舟，约浮者奉以为君，惟巴务相独浮，因共立之，是为廪君。务相乃乘土舟，从彝水下及彝城，因立城其旁而屋之。” 今水名清江。

在长阳县

藏书洞　宋郭雍藏书于此。

聚云洞　三际和尚，曾于此飞升。

仙人室　，在龙角山东北，室可容数百人。相传昔有仙人憩此，村民因采蜜见之，俄顷遂失所在。

宜都县

彝道城　，汉置县，属南宜都郡。隋属峡州，唐废。郦道元谓“宜都郡治在彝道县东四百步，吴丞相陆逊所筑。” 《宜都记》云：按陆逊所筑为宜都故城，则彝道又自为一城矣。

鼓城　在虎脑背，滨江。相传张翼德旧迹。又传磬寺后有鼓台，传为陆逊凿，藏军于河南岸，筑台于此擂鼓。

《江关　集览》云：“荆门与虎牙二山之间，名曰江关。”

穿孔石　在县西南十五里。有岩横亘平衍，可通舆马。其下如屋，可避暑。

仙女洞　，在石羊山下。俗传乡民祝氏一日见九仙女从天而降，游于洞内。县令陶师文题曰“仙娥方洞。”

龙窝　在县东十五里大江右岸，其深莫测。相传曾有龙潜其中，故名。为“宜都一景。”

湖里渊　，《水经注》：“宜都县北有湖里渊，渊上橘柚蔽天，桑麻暗日。” 西眺佷山诸峰，层峦叠秀，青翠相临，时有丹霞白云，游曳其上。

仙井　在宋山上。泓深清澈。宋时有宋氏女，梳洗于其旁，端坐而化。时人以为登仙，故名。遇旱祷辄应。

滚钟坡　在县东十五里。相传金钟寺，忽一日寺钟滚出，挽拽不胜，经此坡入江，下流而去，不知所止，至今有迹。

仙人桥　在十二碚。绝顶有石横跨两壁，如桥梁然，疑出神工鬼斧。又有石低垂，长约丈馀，如象鼻。

北山书院　在白羊元书院，山长文璋读书处。吴相台　，在县南三里。吴赤乌七年，以陆逊为丞相，屯兵拒蜀，因建此台。

将军台　在县北五里沙窝村，方圆十馀丈，亦陆逊所建。

《猇亭　》按猇亭即兴善坊，俗称“虎脑背。”

合江亭　在县北滨江。元大德四年，谭文德登览江表，二水合流，因建此亭。岁久圮废。嘉靖间，知县陶师文重建。

止渴亭　在邑南十五里。有岭颇高，石谷间清泉流出，味甘。昔人于岩畔凿窍盛水，以便行人。今亭废。

望堂　，郦道元言：“彝道城东北有望堂，地特峻，下临清江，亦游瞩之名处也。”

一览楼　在县廨后。元大德四年，谭文德建，后圮。嘉靖间，知县陶师文重建。

射堂龟础　《述异记》：“宜都七里溪，有吴王夫差射堂，柱础背如伏龟。” 按：七里溪不知何在，且夫差射堂亦不得在宜都，姑存之以备参考。楚宫旧磉　《异物志记》：“宜都彝道县有楚宫，旧磉在焉。” 《宜都一记》曰：“楚宫，今无考。” 按：唐人陈伯玉“忆昔楚襄王朝云无处所。” 杜少陵云：“最是楚宫俱泯灭，舟人指点至今疑。” 则宜都楚宫，为襄王之宫矣。但伯玉少陵所咏，在今峡中，《异物志》言在彝道县，则今清江之上也。未知孰是。近有人于宋山田间耕，见六方石磉一枚，材既细润，制复工巧，岂即楚宫旧物耶？然不可知矣。晴霄山带　在县西，每天霁有岚气若匹练横带其上。唐韩君平诗“风吹山带遥知雨” ，即指此。晚吹江帆　在县东北大江中。舟入三巴者，风里张帆，迅如奔马。

碧水回澜　在县西。每春涨，水色绀碧，漩流一里，灌入龙滕溪，潆洄而出。

《苍峦积雪　》在县西鲤鱼山诸峰上。隆冬积雪，至春仲犹未尽消，远望浑如残粉。

《平湖牧笛　》在县西，有西坪，俗呼“西湖。”

《远浦渔灯　》在县北洲渚多泊渔舟，至晚隔岸渔灯乍明乍灭，水乡佳境也。

《断岸垂虹　》在西门外。有太平、三义桥二。桥横跨断岸，如垂虹然。

悬岩飞燕　，在县西半里清江右岸皆绝壁，有岩特出江𣸣，名燕子岩。元人司马头陀《留记》云：“燕飞鳖走居民富，清江嘴长状元出。”

银屏洗雨　在县南十里土地岭。横碛于前，如屏然，雨后丽色可观。

玉镜涵天　在县后。大江水涨时，团环如镜天。

光云“影尽徘徊于中。”

远安县

旧县　在东庄坪，离新城十里。庙祠、公署、民舍尽毁。

古旧县　，在县治北二十五里亭子山下。今城隍犹存，民舍仅存什一。县地分给居民，办纳学租。

南襄城　在县治九十里。汉将军关羽屯兵之地。去南襄堡半里许，置预备仓于内，今废。临沮废城　，汉邑名，在南漳县界。

高安故城　，晋邑名，在亭子山高处。后周迁于山下，以其近徭而远置之，故名“远安。”

石马槽　，在县东三十里。汉将军关羽屯兵于此，凿为槽，故名。

大汉口　　。小汉口　，在县北三十里。高岩绝壁，下有小迳通荆州，相传“云长屯兵于此，以拒曹操。”

白马祠　在古旧县一里白马山下。“俗传，昔有白马，遇夜窃食田间禾苗，人莫能禁。久之，或见马往西山，因立庙祀之，自是怪不复作。” 贾尚书废宅　在县境内。

归州

丹阳城　在州东七里，北枕大江，即屈沱楚王城也。夏启封孟涂于丹阳城。《元和志》：“周成王封熊绎于荆” ，即丹阳地。即此。

夔子城　在州东二十里。春秋夔子之国。《水经》：江水东迳夔城南。注云：“熊挚始治巫城，后移此城。” 宋王十朋诗：“身乘荜辂思熊绎，词诵《离骚》吊屈原。” 城邑旧为夔子国，人民多是楚王孙。高阳城　在州境旧兴山县西。楚自以为高阳之裔，故有此名。

秭归城　凡数迁，今在江之东岸，城背山面江，水划两岸而流。

刘备城　，在州。后汉昭烈征吴，连营七百里，至秭归。此城皆当时所筑云。

昭君村　在州东北四十里。昭君名嫱，此即其住处。

三闾乡　在州东八十里。

屈原沱　，在州东五里。

“夔沱　” ，周成王封熊绎于此地，即夔子国归乡。“沱　” ，即屈原浮尸处。

罗沱　，去州六十里。按欧阳公《砚谱》云：“大沱石斑斑有文，其色青紫，可作砚，亦颇发墨。”

《响鼓沱　》，近屈原宅，涧水与石相激，其声如鼓。《女媭砧　》，在《三闾乡》。

风洞　，在州西六十里。深崖悬壁，相传四时有风，三洞相连。

《火洞　》：“热气如焚，草木不生。”

冰洞　夏月有冰，土人往取之，不言则见水。洞　在州北七十里，水从洞出，其内深远，土人避兵于此。

莲花洞　在州南五十里。洞内有石，宛如莲花。濯缨泉　在州东南十里。内有神蛇，人污其水即见。

《洗面井　》，“昭君曾于此洗面。”

楚王井　在旧州内山巅，楚襄王造。

清林井　在州南九十里，有咸水。相传前代煎盐，国妃病目，照之，今水犹咸，常有清斑鸟飞来饮之。

玉米田　在三闾乡，产米，白如玉。

插灶　在江之左岸，壁立数百丈，飞鸟所不能栖。中有一火烬，插在崖间，望见可长数尺。父老传言，昔洪水时，行者泊舟崖侧，以馀烬插之崖侧，至今犹存，故相承谓之“插灶。” 米仓口　在江之滨，《兵书》峡内。夏水涨则无迹，水落时其中必聚有沙，土人视之，以占岁之丰歉。沙盈则丰，沙少则半收，若无其年必歉，因名米仓口。

洗马池　在旧州得胜门外一里。相传楚襄王洗马之所。

乌龙池　在州南五十里。相传一日云雨大作，见龙腾空而去。

唐王殿　在州西六十里。明万历间，土人白福耕地，得金盔、金甲、金人、金豆、箭镞之类。

对骂场　与唐王殿相对咫尺，皆昔之战场也。屈原宅　，在州东北六十里，旧有原姊女媭庙，有𢭏衣石尚存。唐杜甫诗：“若道士无英俊才，何得此有屈原宅？”

宋玉宅　在州旧治东五里，今有旧迹，唐杜甫有诗。

“望高楼　” 在州治南。

清风阁　宋晏殊《类要》：在州戟门东南五里。銕棺　：在州白狗峡东，其地亦名銕棺峡。唐将军王果为雅州刺史，舟经三峡，望见悬崖间有物似棺，令人视之，果棺也，骸骨存焉。旁有石，志云：“三百年后水漂我，将及长江，垂欲堕，欲堕不堕，遇王果。果视之怆然，因为殓祭而去。”

乌牛石　在州前江之中，与白马石相对。有《记》云：“白马对乌牛，江水两边流。有人识得透，富过十三州。”

《白马石　》与《乌牛石》相对。

牛肝马肺　在州东四十里。大江峭壁间，悬石如“肝肺。”

锁江铁练　在《兵书》“峡上有铁索锁江，隐而不见，见则不祥。”

《楚台暮雨　》，相传每夜暮则有微雨，濛濛，牛角朝云　。此山有云则雨。

《鸡笼返照　日落后，独此山有日返照》

“同气连枝　” 相传有一节妇遗其姓名，与夫偕行，遇贼杀夫，欲夺之。妇诱贼埋夫，以贼刀自杀，贼义而埋之。两冢生两树，根异而枝连，至今传为“同气连枝。”

《野渡横舟　》水落时不用桨楫，舟横自渡，月下波涛　，在迷月崖下。每月照临所不及者，惟八月中秋，水底有月无风，鼓浪有声。

《九龙戏珠　》在州城外，有一乌石，居江之中，其状如珠，崖有九石条，修长若龙形，皆拱向焉，故名之。

玉虚三洞　在香溪二里，内一层有一大洞，名“玉虚” ，上一层有二小洞，名“青莲水帘” ，常有行客游观于此。

兴山县

孔子楼　在县东七十里。相传宣圣曾至此。两山排闼，一水纡回，后枕高冈，前俯平阜。后人建楼于此山之麓。《野史》：“因宣圣游此，其地无毒蛇。” 昭君台　在县山南之阳。原建有昭君祠，今废。《三东　》旧传之由失考。

《六阳　》即建阳、南阳、夏阳、中阳、紫阳、当阳，巴东县。

信陵城　，在县治西十五里。梁为乐乡县，置信陵郡于此。

乐乡城　　　。罗平城　　　。双城。

新化城　　　土城

东路亭　在三岊坡，万历三十一年建。

西路亭　在东瀼渡口

相公泉亭　在寿宁寺东。泉从石隙中出，味极甘冽，四时不竭，居民赖之，呼为“凉水井。” 正德间，知县盛杲建凉水井，亭后废。万历三十三年，易今名，建有亭。

秋风亭　在旧县治左，寇莱公建。苏辙诗：“人知公惠在巴东，不识三朝社稷功。平日孤舟今何处，江亭依旧傍秋风。”

白云泉　在县旧治左，寇莱公建，后废。知县盛杲建，今治寿宁寺前，近废。

“清风亭　” 在县治后山。

鹿卓亭　在学宫之后。寇公为令时，常有白鹿鸣于此。

白鹿台　在寇公祠左。寇公为令时，常游寿宁寺，有白鹿绕台而鸣。

飞凤台　：在治南二十里。

莱公柏　在县庭前。莱公为令时，手植柏二株，人以比甘棠。苏轼诗：“莱公昔未遇，寂寞在巴东。闻道山中树，犹馀手植松。”

施州卫

废亭州　，在卫城东一百七十里。后周置，以都亭山为名。隋并为庸州，徙治盐水县。

旧施州　在卫城东十里，即清江废县。城基《碑碣》尚存。

清江废县　在卫城东十里。后周于此置清江郡。隋初郡废，置清江县，后废。

盐水废县　在卫城东四十里。后周置县，并置资田郡。隋初，郡废。大业初，以县属清江郡。开彝废县　，距卫城六十里。后周置飞乌县。隋初，改曰开彝。唐废。

佷山废县　，在卫城西一百八十里。

施王屯　在卫城南二十五里。《广舆记》：“州有施王馀址，故以为名。”

仙人室　在卫城北七十里。

“白坡书屋　” 在卫城南二十里。邓楩建。

“客星山房　” 在卫城西，童昶读书处。

玉印山房　在虎口冈，张问礼有《虎溪居士集》。半逸亭　在象耳山后，更名“向日。”

钓鱼台　在卫城东南

观澜台　在卫城南，古镌有“观澜” 二字。

荆州卫

莲花池　在右所屯，内接潜水西下。先时，吏部李士康产于此。

七星台　在汪家湖水中，累若连珠。

《刻木巅　》，在枝江所屯内，相传古孝子丁兰刻木居此。

荆州右卫

马跑泉　在八岭山，相传以为关壮缪遗迹。马头　，《水经注》：“昔陆抗屯此，与羊祜” 相对。